《防秋》
宋代·刘敞

秋霜折胶胡马壮，边马窥边怒边将。游骑夜入烧回中，烽火朝边过陇上。

关东行客关西来，欲说兵形先啜哀。长戈不能断右臂，壮士无过委黄埃。

岁输缯帛顾何益，匈奴反以驰荆棘。安得连山如长城，遍限中原却蛮貊。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今边记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。